**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Podlimitná zákazka bez využitia elektronického trhoviska podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZoVO") s predpokladanou hodnotou zákazky vo výške **190 546,53** - EUR.

**Názov zákazky: Vypracovanie účelového energetického auditu verejných budov v meste Trnava**

**Identifikácia verejného obstarávateľa:**

Názov: mesto Trnava

Sídlo: Hlavná 1, 917 71 Trnava

URL: www.trnava.sk

Tento dokument je vypracovaný v súlade so ZoVO a s ostatnými platnými právnymi predpismi Slovenskej republiky

|  |  |
| --- | --- |
| Za správne a úplné zadefinovanie technickej špecifikácie: | ............................................. Ing. Jaroslava Šipkovská, v. r. vedúca úseku vnútornej správy odbor organizačný a vnútornej správy.............................................Ing. Martina Stanová, v. r. vedúca odboru organizačného a vnútornej správy |
| Za súlad súťažných podkladov so ZoVO: |  |
|  | .............................................JUDr. Radoslav Bazala, v. r. odbor verejného obstarávania, v. r..............................................Mgr. Marek Motyka, v. r. vedúci odboru verejného obstarávania, v. r. |
| Schválil: | ..............................................JUDr. Peter Bročka, LL.M., v. r.primátor mesta |

OBSAH

[A. Podmienky súťaže 3](#_Toc43457486)

[Komunikácia 3](#_Toc43457487)

[1. Komunikácia medzi verejným obstarávateľom a záujemcami/uchádzačmi 3](#_Toc43457488)

[Predkladanie ponuky a jej obsah 4](#_Toc43457489)

[1. Predkladanie ponuky 4](#_Toc43457490)

[2. Obsah ponuky 5](#_Toc43457491)

[3. Zábezpeka 5](#_Toc43457492)

[Otváranie a vyhodnocovanie ponúk 5](#_Toc43457493)

[4. Otváranie ponúk 5](#_Toc43457494)

[5. Vyhodnotenie splnenia podmienok účasti a vyhodnocovanie ponúk 6](#_Toc43457495)

[Ukončenie súťaže 6](#_Toc43457496)

[6. Informácia o výsledku vyhodnotenia ponúk 6](#_Toc43457497)

[7. Súčinnosť úspešného uchádzača potrebná na uzavretie zmluvy/rámcovej dohody 6](#_Toc43457498)

[8. Uzavretie zmluvy/rámcovej dohody 6](#_Toc43457499)

[Ostatné 7](#_Toc43457500)

[9. Zdroj finančných prostriedkov 7](#_Toc43457501)

[10. Skupina dodávateľov 7](#_Toc43457502)

[11. Variantné riešenie 7](#_Toc43457503)

[B. Návrh rámcovej zmluvy 8](#_Toc43457504)

[C. Opis predmetu zákazky 21](#_Toc43457505)

[12. Názov predmetu zákazky 21](#_Toc43457506)

[13. Opis predmetu zákazky 21](#_Toc43457507)

[D. Kritériá na vyhodnotenie ponúk a spôsob ich uplatnenia 23](#_Toc43457508)

[14. Kritériá na vyhodnotenie ponúk 23](#_Toc43457509)

[E. Návrh na plnenie kritéria 24](#_Toc43457510)

[F. Súhlas uchádzača s obsahom návrhu rámcovej dohody 25](#_Toc43457511)

[G. Podiel zákazky zadaný subdodávateľom 26](#_Toc43457512)

[H. Podmienky účasti 27](#_Toc43457513)

# Podmienky súťaže

## Komunikácia

* + 1. Komunikácia medzi verejným obstarávateľom a záujemcami/uchádzačmi
			1. Verejný obstarávateľ pri komunikácii s uchádzačmi resp. záujemcami postupuje v zmysle § 20 ZoVO prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZoVO**.
			2. Komunikácia sa medzi verejným obstarávateľom a záujemcami/uchádzačmi uskutočňuje v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
			3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
			4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
			2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
			3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
			4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
			5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k ďalším doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
			6. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
			7. **Autentifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
			1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
			2. Uchádzač predkladá ponuku v elektronickej podobe v lehote na predkladanie ponúk, ktorá je uvedená vo výzve na predkladanie ponúk. Ponuka je vyhotovená elektronicky v zmysle § 49 ods. 1 písm. a) ZoVO a vložená do systému JOSEPHINE umiestnenom na webovej adrese <https://josephine.proebiz.com/>.
			3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
			4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“ vytvorený naskenovaním z originálov alebo ich úradne osvedčených kópií) tak, ako je uvedené v týchto súťažných podkladoch (viď bod 3. Obsah ponuky) a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
			5. Ak ponuka obsahuje dôverné informácie, uchádzač ich v ponuke viditeľne označí.
			6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia)“].
			7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
			8. Ponuka uchádzača predložená po uplynutí lehoty na predkladanie ponúk sa elektronicky neotvorí.
			9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
			10. Uchádzači sú svojou ponukou viazaní do uplynutia lehoty viazanosti ponúk, ktorá je uvedená vo výzve na predkladanie ponúk.
			11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
		2. Obsah ponuky
			1. Uchádzač predloží doklady preukazujúce splnenie podmienok účasti určených verejným obstarávateľom v časti H. Uchádzač môže v zmysle § 39 ZoVO predbežne nahradiť doklady na preukázanie splnenia podmienok účasti predložením jednotného európskeho dokumentu (JED) alebo čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Prípadný zápis uchádzača v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZoVO.
			2. Uchádzač predloží písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu rámcovej dohody podľa časti B. týchto súťažných podkladov. Dokument musí byť podpísaný osobou oprávnenou konať za uchádzača.
			3. Uchádzač predloží riadne vyplnený návrh na plnenie kritérií podľa vzoru uvedeného v časti E. týchto súťažných podkladov. Ak uchádzač nie je platcom DPH, uvedie pre sadzbu DPH v % slovné spojenie "Neplatca DPH". Ak je uchádzač platcom DPH, uvedie príslušnú sadzbu DPH. Všetky vkladané hodnoty musia byť zadané s presnosťou na dve desatinné miesta. Pre vylúčenie pochybností verejný obstarávateľ uvádza, že v prípade nesúladu hodnoty ponuky podľa položkového elektronického formuláru systému JOSEPHINE podľa bodu 2.4. a 2.6. týchto súťažných podkladov, ktorý predstavuje len nevyhnutnú funkcionalitu tohto elektronického systému a návrhu na plnenie kritérií podľa vzoru uvedeného v časti E. týchto súťažných podkladov, hodnotou, ktorá bude predmetom vyhodnocovania ponúk bude hodnota ponuky uvedená v návrhu naplnenie kritériá predkladaného v súlade s bodom 3.3 prvá veta týchto súťažných podkladov.
			4. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú **plnú moc**.
			5. V prípade skupiny dodávateľov uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
			6. Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
			7. Zoznam dôverných informácií s identifikáciou čísla strany a textu obsahujúceho dôverné informácie, ak ich ponuka obsahuje.
		3. Zábezpeka
			1. Verejný obstarávateľ nevyžaduje, aby uchádzač zabezpečil viazanosť svojej ponuky zábezpekou.

## Otváranie a vyhodnocovanie ponúk

* + 1. Otváranie ponúk
			1. Otváranie ponúk sa uskutoční elektronicky v mieste a čase uvedenom vo výzve na predkladanie ponúk verejného obstarávania.
			2. Otváraním ponúk elektronicky prostredníctvom systému JOSEPHINE sa rozumie jej sprístupnenie komisii.
			3. Otváranie ponúk bude verejné. Otvárania ponúk sa môže zúčastniť len uchádzač (štatutárny zástupca uchádzača alebo ním splnomocnená osoba), ktorého ponuka bola predložená v lehote na predkladanie ponúk. Fyzická osoba zastupujúca uchádzača sa preukáže identifikačným dokladom a listinným oprávnením konať za uchádzača.
			4. Na otváraní ponúk budú zverejnené informácie podľa § 52 ods. 2 ZoVO.
		2. Vyhodnotenie splnenia podmienok účasti a vyhodnocovanie ponúk
			1. Verejný obstarávateľ postupuje podľa § 112 ods. 6 druhá veta ZoVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ vyhodnotí u uchádzača, ktorý sa umiestnil na prvom mieste v poradí splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Ponuky uchádzačov sa budú vyhodnocovať v súlade s príslušnými ustanoveniami ZoVO (§ 40, § 53).
			2. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. V prípade podozrenia o (ne)pravosti predložených skenov dokladov verejný obstarávateľ môže požiadať uchádzača o doručenie všetkých dokladov predložených v ponuke ako dokladov transformovaných zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení, resp. ako elektronických dokumentov podpísaných kvalifikovaným elektronickým podpisom a opatrených časovou pečiatkou.

## Ukončenie súťaže

* + 1. Informácia o výsledku vyhodnotenia ponúk
			1. Verejný obstarávateľ po vyhodnotení ponúk, a po skončení postupu podľa § 55 ods. 1 ZoVO a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
		2. Súčinnosť úspešného uchádzača potrebná na uzavretie zmluvy/rámcovej dohody
			1. Uchádzač je povinný poskytnúť verejnému obstarávateľovi riadnu súčinnosť potrebnú na uzavretie rámcovej dohody tak, aby mohla byť uzavretá do 10 pracovných dní odo dňa uplynutia lehôt určených ZoVO, ak bol na jej uzavretie písomne vyzvaný.
			2. Verejný obstarávateľ v súlade s § 11 ZoVO neuzavrie rámcovú dohodu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
			3. Verejný obstarávateľ vyžaduje, aby úspešný uchádzač najneskôr v čase uzavretia rámcovej dohody poskytol verejnému obstarávateľovi zoznam subdodávateľov tak, aby tento obsahoval všetkých známych subdodávateľov v čase uzatvárania rámcovej dohody a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
		3. Uzavretie zmluvy/rámcovej dohody
			1. Výsledkom postupu verejného obstarávania bude uzavretie rámcovej dohody s  úspešným uchádzačom, a to v súlade s týmito súťažnými podkladmi a s ponukou predloženou úspešným uchádzačom; trvanie rámcovej dohody je 48 mesiacov od jej uzavretia alebo do vyčerpania jej hodnoty, podľa toho, ktorá skutočnosť nastane skôr.
			2. Podrobné vymedzenie zmluvných podmienok dodania požadovaného predmetu zákazky je vyjadrené vo forme návrhu rámcovej dohody, ktorý je uvedený v časti B. týchto súťažných podkladov.
			3. Verejný obstarávateľ môže uzavrieť rámcovú dohodu s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa ZoVO, ak nenastali skutočnosti, ktoré majú vplyv na uzavretie zmluvy podľa § 56 ZoVO.

## Ostatné

* + 1. Zdroj finančných prostriedkov
			1. Zákazka bude financovaná z Európskeho fondu regionálneho rozvoja, zo štátneho rozpočtu a z vlastných prostriedkov verejného obstarávateľa.
			2. Verejný obstarávateľ neposkytuje zálohy ani preddavky na úhradu nákladov spojených s plnením rámcovej dohody. Platobné podmienky sú uvedené v návrhu rámcovej dohody v časti B.  týchto súťažných podkladov.
		2. Skupina dodávateľov
			1. Skupina dodávateľov sa v zmysle § 2 ods. 5 ZoVO považuje za uchádzača.
			2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu rámcovej dohody a komunikácie.
			3. Ak by ponuka skupiny dodávateľov bola prijatá, verejný obstarávateľ za účelom riadneho plnenia rámcovej dohody požaduje, aby účastníci tejto skupiny uzavreli medzi sebou dohodu o združení podľa § 829 Občianskeho zákonníka, z ktorej bude vyplývať, že účastníci tejto dohody zodpovedajú spoločne a nerozdielne za plnenie svojich záväzkov, ktorých plnenie je potrebné k dosiahnutiu dojednaného účelu, ktorým je riadne a včasné plnenie rámcovej dohody.
		3. Variantné riešenie
			1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.

# Návrh zmluvy

**Zmluva o vykonaní účelového energetického auditu**

 **uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov**

**Článok 1**

**Zmluvné strany**

**Objednávateľ:**

**Názov:**

Sídlo:

IČO:

DIČ:

Bankové spojenie:

IBAN:

Osoba oprávnená konať:

* vo veciach zmluvných: JUDr. Peter Bročka, LL.M., primátor
* vo veciach technických: .......................; tel. kontakt: email:

**a**

**Poskytovateľ:**

**Obchodné meno:**

Sídlo:

IČO:

DIČ:

Bankové spojenie:

IBAN:

Osoba oprávnená konať:

* vo veciach zmluvných:
* vo veciach technických: doplniť meno, vrátane tel. a emailového kontaktu

*(ďalej len „Poskytovateľ“)*

*(ďalej spoločne ako „zmluvné strany“)*

**PREAMBULA**

Táto zmluva sa uzaviera ako výsledok postupu verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO ").

Predmet zmluvy podľa článku 2 tejto zmluvy chce objednávateľ spolufinancovať z finančných prostriedkov Európskeho fondu regionálneho rozvoja v rámci Operačného programu Kvalita Životného prostredia 2014-2020. V rámci 53. Výzvy na predkladanie žiadostí o poskytnutie nenávratného finančného príspevku s kódom OPKZP-PO4-SC441-2019-53 Objednávateľ predložil žiadosť o nenávratný finančný príspevok na projekt s názvom „Vypracovanie účelového energetického auditu verejných budov v meste Trnava“. V prípade schválenia tejto žiadosti a podpísania zmluvy o poskytnutí nenávratného finančného príspevku pre uvedený projekt bude mať Objednávateľ uvedené spolufinancovanie predmetu zákazky zabezpečené.

**Článok 2**

**Predmet zmluvy**

Predmetom tejto zmluvy je záväzok Poskytovateľa vykonať účelový energetický audit nehnuteľností Objednávateľa v rozsahu a za podmienok podľa prílohy č. 1 Opis predmetu zákazky tejto zmluvy a podľa prílohy č. 2 Návrh na plnenie kritérií tejto zmluvy (ďalej len „predmet plnenia“) a záväzok Objednávateľa zaplatiť Poskytovateľovi za riadne a včas vykonaný predmet plnenia zmluvnú cenu podľa článku 3 tejto zmluvy.

**Článok 3**

**Odmena, platobné a preberacie podmienky**

* 1. Odmena je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a v súlade s prílohou č. 2 Návrh na plnenie kritérií k tejto zmluve a je vyjadrená v EUR.  Zmluvné strany berú na vedomie, že výška Odmeny je dohodnutá nasledovne:

|  |  |
| --- | --- |
| EUR | bez dane pridanej hodnoty |
| EUR | daň z pridanej hodnoty |
| EUR | (slovom ............ vrátane dane z pridanej hodnoty (ďalej len „celková cena“) |

* 1. Odmena bude Poskytovateľovi uhradená bezhotovostným prevodom na bankový účet Poskytovateľa, a to na základe faktúry vystavenej Poskytovateľom a doručenej Objednávateľovi. Zmluvné strany sa dohodli, že Poskytovateľ môže vystaviť faktúru po vykonaní a písomnom odovzdaní/prevzatí predmetu plnenia v súlade s prílohou č. 3 Preberací protokol tejto zmluvy. Za Objednávateľa je tento preberací protokol oprávnená podpísať osoba zodpovedná vo veciach technických. Faktúra musí obsahovať všetky náležitosti daňového dokladu, špecifikáciu výstupu a fakturovanú sumu. Splatnosť faktúry je 60 dní odo dňa doručenia faktúry Objednávateľovi. Pred odoslaním faktúry zašle Poskytovateľ jej návrh elektronickou poštou Objednávateľovi na e-mailovú adresu osoby zodpovednej vo veciach technických uvedenej v článku 1 zmluvy, a to za účelom odstránenia prípadných formálnych a vecných nedostatkov, ktoré by mohli brániť čerpaniu finančných prostriedkov v zmysle preambuly tejto zmluvy. Objednávateľ následne bezodkladne zašle Poskytovateľovi elektronickou poštou na e-mailovú adresu osoby zodpovednej vo veciach technických uvedenej v článku 1 zmluvy súhlas s návrhom faktúry alebo pripomienky k nemu; Poskytovateľ sa zaväzuje akceptovať vecné a formálne pripomienky Objednávateľa a návrh faktúry v tomto smere podľa pripomienok upraviť.
	2. Poskytovateľ berie na vedomie, že predmet zákazky je spolufinancovaný zo zdrojov EÚ (Európsky fond regionálneho rozvoja) a štátneho rozpočtu a pri systéme predfinancovania si nebude uplatňovať sankcie a úroky za nedodržanie lehoty splatnosti faktúry na strane Objednávateľa, ak k omeškaniu dôjde bez jeho zavinenia.
	3. V texte faktúry je Poskytovateľ povinný uviesť informáciu, že: „Fakturovaná služba sa realizovala v rámci implementácie projektu: „Vypracovanie účelového energetického auditu verejných budov v meste Trnava“, ktorý je spolufinancovaný z Európskeho fondu regionálneho rozvoja a štátneho rozpočtu v rámci Operačného programu Kvalita životného prostredia na obdobie 2014 – 2020. Kód projektu v ITMS2014+ poskytne Objednávateľ Poskytovateľovi po podpise Zmluvy o poskytnutí nenávratného finančného príspevku pre projekt (v prípade schválenia žiadosti o nenávratný finančný príspevok pre uvedený projekt).
	4. Za riadne dodanie predmetu plnenia sa považuje podpísanie preberacieho protokolu (príloha č. 3 zmluvy) oboma zmluvnými stranami v zmysle tejto zmluvy bez pripomienok a vád.
	5. V prípade, ak poskytnuté plnenie predmetu zmluvy nebude poskytnuté riadne, najmä ak nebude zodpovedať dohodnutému objednanému rozsahu a podmienkam podľa prílohy č. 1 tejto zmluvy, alebo Objednávateľ zistí iné nedostatky v jeho kvalite, Objednávateľ nepodpíše preberací protokol a je povinný písomne oznámiť túto skutočnosť Poskytovateľovi najneskôr do 15 kalendárnych dní odo dňa faktického odovzdania plnenia predmetu zmluvy. Poskytovateľ je v danom prípade povinný zistené nedostatky odstrániť bez zbytočného odkladu, avšak najneskôr do 10 kalendárnych dni po ich písomnom oznámení zo strany Objednávateľa. Následne Objednávateľ opätovne písomne schváli alebo neschváli odovzdávané plnenie predmetu zmluvy.
	6. V prípade, ak Objednávateľ opätovne zistí ďalšie nedostatky odovzdávaného plnenia predmetu zmluvy alebo ak vytknuté nedostatky neboli v zmysle predchádzajúceho bodu 3.5. tohto článku odstránené, má sa za to, že Poskytovateľ je v omeškaní s plnením predmetu zmluvy.

**Článok 4**

**Vyhlásenia poskytovateľa**

Poskytovateľ vyhlasuje a ručí Objednávateľovi, že počas celej doby platnosti tejto zmluvy bude mať dostatočné personálne kapacity na zabezpečenie výkonu auditu, ktoré spĺňajú Objednávateľom vo verejnom obstarávaní požadovanú technickú alebo odbornú spôsobilosť.

**Článok 5**

**Poistenie a zodpovednosť za škodu**

Poskytovateľ vyhlasuje, že v čase podpisu tejto zmluvy má platne uzatvorenú poistnú zmluvu na poistenie zodpovednosti za škodu, ktorá by mohla vzniknúť v súvislosti s výkonom predmetu plnenia zmluvy, s minimálnym poistným plnením vo výške Odmeny dohodnutej v zmysle bodu 3.1 zmluvy a zaväzuje sa, že bude udržiavať takéto poistenie v platnosti počas celej doby platnosti tejto zmluvy a minimálne 1 rok po riadnom dodaní predmetu plnenia. Úradne overená kópia poistnej zmluvy na poistenie zodpovednosti za škodu alebo originál potvrdenia poistiteľa o uzavretí takej zmluvy s Poskytovateľom s uvedením podstatných náležitostí poistnej zmluvy pokrývajúcej riziko realizácie zmluvy tvorí Prílohu č. 5 tejto zmluvy.

**Článok 6**

**Sankcie**

* 1. Účastníci tejto zmluvy sa dohodli, že v prípade omeškania Poskytovateľa s riadnym odovzdaním plnenia predmetu zmluvy sa Poskytovateľ zaväzuje zaplatiť Objednávateľovi zmluvnú pokutu vo výške 20 000 EUR.
	2. Uplatnením zmluvnej pokuty nie je dotknuté právo Objednávateľa na náhradu škody v rozsahu, prevyšujúcom výšku zmluvnej pokuty.
	3. Zmluvné strany sa zaväzujú, že všetky finančné záväzky, vrátane zmluvných pokút, sankcií a náhrady škody si budú uhrádzať na bankové účty uvedené v záhlaví tejto Zmluvy, Akákoľvek zmena identifikačných údajov Poskytovateľa alebo Objednávateľa je možná iba formou písomného dodatku k tejto zmluve.
	4. Zmluvné strany sa dohodli, že prípadné zmluvné pokuty si budú uhrádzať spôsobom podľa bodu 6.3. tohto článku, a to v lehote určenej vo výzve na zaplatenie, ktorá nesmie byť kratšia ako tri pracovné dni a ktorá začína plynúť prvým dňom nasledujúcim po dni doručenia výzvy na zaplatenie na adresu zmluvnej strany uvedenej v článku 1 tejto zmluvy.

**Článok 7**

**Informačná povinnosť**

Poskytovateľ sa zaväzuje, že bude Objednávateľa informovať o všetkých závažných skutočnostiach a zmenách, ktoré môžu mať vplyv na schopnosť ktorejkoľvek strany plniť svoje záväzky. Ide najmä o zmeny v spoločnosti, akými sú napr. zmena obchodného sídla alebo štatutárnych zástupcov spoločnosti, prevod/prechod väčšiny vlastníckych podielov v dôsledku zlúčenia, splynutia, rozdelenia alebo nadobudnutia obchodných podielov treťou osobou, rozhodnutie o zrušení spoločnosti alebo o predaji podniku alebo časti podniku, zánik alebo odňatie poverenia na výkon podnikateľskej činnosti a pod. Ak Poskytovateľ poruší povinnosť informovať o vyššie uvedených zmenách Objednávateľa, nesie zodpovednosť za všetky škody, ktoré vzniknú Objednávateľovi v dôsledku neposkytnutia takej informácie.

**Článok 8**

**Povinnosť Objednávateľa pri výkone auditu**

Objednávateľ zabezpečí primeranú súčinnosť Poskytovateľovi pri výkone energetického auditu a to najmä menovaním osôb zodpovedných za koordináciu prác s audítorom a za zabezpečenie podkladových dokumentov nevyhnutných pre výkon práce audítora.

**Článok 9**

**Povinnosti Poskytovateľa a Subdodávateľa**

* 1. Poskytovateľ je povinný poskytovať služby podľa tejto zmluvy riadne a včas, s odbornou starostlivosťou, a v súlade s podmienkami 53. Výzvy na predkladanie žiadostí o poskytnutie nenávratného finančného príspevku s kódom OPKZP-PO4-SC441-2019-53, ktorú je možné nájsť na https://www.op-kzp.sk/obsah-vyzvy/53-vyzva-na-zamerana-na-rozvoj-energetickych-sluzieb-na-regionalnej-a-miestnej-urovni-opkzp-po4-sc441-2019-53/ a v rámci ktorej Objednávateľ predložil žiadosť o nenávratný finančný príspevok pre projekt „Vypracovanie účelového energetického auditu verejných budov v meste Trnava“. Poskytovateľ sa pri vypracovávaní predmetu zákazky zaväzuje dodržiavať všetky relevantné podmienky uvedenej výzvy, ako aj dokumentov, príručiek a metodík, na ktoré sa táto výzva odvoláva.
	2. V súlade so všeobecnými zmluvnými podmienkami zmluvy o poskytnutí nenávratného finančného príspevku pre vyššie uvedený projekt sa poskytovateľ zaväzuje strpieť výkon kontroly alebo auditu súvisiaceho s dodávanou službou (predmetom plnenia) kedykoľvek počas platnosti a účinnosti zmluvy o poskytnutí nenávratného finančného príspevku a to oprávnenými osobami a poskytnúť im všetku potrebnú súčinnosť.

Oprávnené osoby sú najmä:

a) Komisia;

b) Vláda SR

c) Centrálny koordinačný orgán;

d) Certifikačný orgán;

e) Monitorovací výbor;

f) Orgán auditu a spolupracujúce orgány;

g) Orgán zabezpečujúci ochranu finančných záujmov EÚ;

h) Gestori horizontálnych princípov;

i) Riadiaci orgán;

j) Sprostredkovateľský orgán.

* 1. Poskytovateľ je povinný písomne oznámiť kontaktnej osobe Objednávateľa akúkoľvek zmenu údajov o subdodávateľovi bezodkladne po tom, ako sa o zmene dozvedel.
	2. Poskytovateľ je oprávnený zmeniť a/alebo doplniť subdodávateľa počas trvania zmluvy. Poskytovateľ je povinný Objednávateľovi najneskôr 10 dní pred začatím plánovanej subdodávky predložiť písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. V prípade porušenia tejto povinnosti sa Poskytovateľ zaväzuje zaplatiť Objednávateľovi zmluvnú pokutu vo výške 3000,- eur.
	3. Poskytovateľ musí byť v čase uzavretia zmluvy, ako i počas celej doby jej trvania, zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“) a je taktiež povinný zabezpečiť, aby jeho subdodávateľ, ktorý má povinnosť zapisovať sa do registra partnerov verejného sektora bol v čase uzavretia zmluvy, ako aj počas celej doby jej trvania, zapísaný v predmetnom registri. Porušenie tejto povinnosti sa považuje za podstatné porušenie zmluvy.
	4. Poskytovateľ nesmie dielo ako celok odovzdať na plnenie inému subjektu. Poskytovateľ nesmie zveriť vykonanie niektorej časti diela tretej osobe (subdodávateľovi), ktorá nie je uvedená v zozname subdodávateľov, ktorý tvorí prílohu č. 4 tejto zmluvy. V prípade porušenia tejto povinnosti sa Poskytovateľ zaväzuje zaplatiť Objednávateľovi zmluvnú pokutu vo výške 3000,- eur.
	5. Poskytovateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Poskytovateľa.

**Článok 10**

**Postúpenie práv a povinností**

Poskytovateľ nie je oprávnený postúpiť akékoľvek práva alebo povinnosti na tretiu osobu bez predchádzajúceho písomného súhlasu Objednávateľa. Porušenie tejto povinnosti sa považuje za podstatné porušenie zmluvy.

**Článok 11**

**Ukončenie zmluvy**

* 1. Zmluvu možno ukončiť nasledovne:
1. písomnou dohodou zmluvných strán,
2. písomným odstúpením od zmluvy,
3. jednostrannou výpoveďou zmluvy.
	1. V prípade dohody zmluvných strán na ukončení zmluvy, táto zmluva zaniká dňom uvedeným v tejto dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
	2. Zmluvné strany sú okrem zákonných dôvodov oprávnené odstúpiť od tejto zmluvy len v prípadoch jej podstatného porušenia druhou zmluvnou stranou podľa tejto zmluvy. Odstúpenie nadobúda účinnosť jeho doručením druhej zmluvnej strane.
	3. Objednávateľ má právo bez akýchkoľvek sankcií odstúpiť od tejto zmluvy v prípade, kedy ešte nedošlo k plneniu z tejto zmluvy a výsledky administratívnej finančnej kontroly verejného obstarávania zo strany poskytovateľa NFP neumožňujú financovanie výdavkov vzniknutých z obstarávania služby, ktorej výsledkom je uzavretie tejto zmluvy.
	4. Objednávateľ je oprávnený vypovedať zmluvu bez uvedenia dôvodu. Výpoveď musí mať písomnú formu. Výpovedná lehota sú tri kalendárne mesiace a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená na adresu sídla Poskytovateľa. Účastníci tejto zmluvy berú na vedomie, že v prípade vypovedania zmluvy táto zmluva zaniká uplynutím výpovednej lehoty.

**Článok 12**

**Oznamovanie zmien v registri partnerov verejného sektora**

* 1. Ak sa na Poskytovateľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona o registri partnerov verejného sektora, potom je Poskytovateľ, ako aj jeho subdodávatelia, povinný dodržať túto povinnosť po celú dobu trvania tejto zmluvy, pričom Poskytovateľ sa zaväzuje zabezpečiť splnenie tejto povinnosti aj zo strany subdodávateľov. Porušenie tejto povinnosti sa považuje za podstatné porušenie zmluvy.
	2. Ak bol Poskytovateľ ku dňu podpísania tejto zmluvy zapísaný v registri partnerov verejného sektora v zmysle zákona o registri partnerov verejného sektora, Poskytovateľ je povinný Objednávateľovi písomne oznamovať každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu. Porušenie tejto povinnosti sa považuje za podstatné porušenie zmluvy.
	3. Ak bol subdodávateľ ku dňu podpísania tejto zmluvy zapísaný v registri partnerov verejného sektora, Poskytovateľ je povinný Objednávateľovi písomne oznamovať každú zmenu zapísaných údajov o subdodávateľovi v registri partnerov verejného sektora alebo výmaz subdodávateľa z registra partnerov verejného sektora, a to najneskôr do 5 dní odo dňa vykonania zmeny zapísaných údajov alebo výmazu. Porušenie tejto povinnosti sa považuje za podstatné porušenie zmluvy.
	4. Ak v registri nie je zapísané overenie identifikácie konečného užívateľa výhod v súvislosti s plnením zo zmluvy oprávnenou osobou a ak nie je overená identifikácia konečného užívateľa výhod k 31. decembru kalendárneho roka alebo ak v registri nie je zapísaná oprávnená osoba dlhšie ako 30 dní, Objednávateľ nebude plniť zmluvu Poskytovateľovi. O tejto skutočnosti Objednávateľ bezodkladne písomne informuje Poskytovateľa.
	5. Ak Poskytovateľ poruší povinnosť písomne oznámiť Objednávateľovi každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu, je Poskytovateľ povinný zaplatiť Objednávateľovi zmluvnú pokutu vo výške 500,00 € za každý deň omeškania.
	6. Ak Poskytovateľ poruší povinnosť písomne oznámiť Objednávateľovi každú zmenu zapísaných údajov o subdodávateľovi, ktorý bol ku dňu podpísania tejto zmluvy zapísaný v registri partnerov verejného sektora alebo výmaz subdodávateľa z registra partnerov verejného sektora, a to najneskôr do 5 dní od vykonania zmeny zapísaných údajov alebo výmazu, je Poskytovateľ povinný zaplatiť Objednávateľovi zmluvnú pokutu vo výške 500,00 € za každý deň omeškania.

**Článok 13**

**Platnosť zmluvy a lehota jej plnenia**

* 1. Táto zmluva nadobúda platnosť dňom podpisu oboma zmluvnými stranami. Zmluva nenadobúda účinnosť dňom nasledujúcom po dni jej zverejnenia na webovom sídle objednávateľa, ale až v deň účinnosti zmluvy o poskytnutí NFP; Objednávateľ doručí oznámenie o tejto skutočnosti Poskytovateľovi na e-mailovú adresu osoby zodpovednej vo veciach technických podľa článku 1 tejto zmluvy.
	2. Poskytovateľ sa zaväzuje dodať predmet plnenia Objednávateľovi v súlade s touto zmluvou najneskôr do 15 mesiacov odo dňa doručenia oznámenia Objednávateľa Poskytovateľovi o tom, že výsledky administratívnej finančnej kontroly verejného obstarávania zo strany poskytovateľa NFP umožňujú financovanie výdavkov vzniknutých z obstarávania služby, ktorej výsledkom je uzavretie tejto zmluvy; Objednávateľ doručuje oznámenie Poskytovateľovi na e-mailovú adresu osoby zodpovednej vo veciach technických podľa článku 1 tejto zmluvy.

**Článok 14**

**Zmeny zmluvy a jej ustanovení**

Prípadné zmeny, úpravy a doplnenia tejto zmluvy môžu byť vykonané iba na základe písomnej dohody oboch zmluvných strán vo forme jej dodatkov, podpísaných oprávnenými zástupcami oboch zmluvných strán, a len v prípadoch, ak takéto zmeny nebudú v rozpore s platnými právnymi predpismi, najmä s § 18 zákona o VO.

**Článok 15**

**Mlčanlivosť**

* 1. Poskytovateľ je povinný zachovávať mlčanlivosť o všetkých skutočnostiach, o ktorých sa dozvedel v súvislosti s výkonom auditu. V prípade porušenia tejto povinnosti sa Poskytovateľ zaväzuje zaplatiť Objednávateľovi zmluvnú pokutu vo výške 20 000,- EUR.
	2. Strany súhlasia s tým, že po uzavretí tejto zmluvy nebudú bez súhlasu ostatných strán alebo s výnimkou prípadov vyžadovaných zákonom či ktorýmkoľvek správnym alebo regulačným úradom, používať, poskytovať alebo zverejňovať žiadne informácie týkajúce sa ich vzájomných vzťahov žiadnej tretej strane inej ako jej audítorom a že budú dodržiavať mlčanlivosť o všetkých technických, záväzkových a iných informáciách získaných v budúcnosti od druhej zmluvnej strany alebo poskytnutých druhou zmluvnou stranou, vrátane akýchkoľvek informácií o predmete podnikania alebo o iných záležitostiach druhej zmluvnej strany. Každý účastník tejto zmluvy vynaloží maximálne úsilie na to, aby zabránil zverejneniu alebo prezradeniu akýchkoľvek dôverných informácií o týchto záležitostiach. Týmto ustanovením budú zmluvné strany viazané aj po skončení platnosti tejto zmluvy. V prípade porušenia tejto povinnosti, s výnimkou prípadov, ak právny poriadok ukladá zmluvnej strane povinnosť poskytnúť tieto informácie orgánom štátu, je zmluvná strana, ktorá porušila povinnosť mlčanlivosti, povinná nahradiť druhej zmluvnej strane škodu, ktorá jej porušením tejto povinnosti vznikla.

**Článok 16**

**Záverečné dojednania**

* 1. Táto zmluva je vyhotovená v takom počte rovnopisov, aby 4 (štyri) rovnopisy dostal Objednávateľ a 1 (jeden) rovnopis Poskytovateľ.
	2. Zmluvné strany sa dohodli, že právne vzťahy, práva a povinnosti založené touto zmluvou sa riadia právnym poriadkom Slovenskej republiky, a to najmä Obchodným zákonníkom.
	3. Zmluvné strany zmluvu uzavreli slobodne, vážne, bez nátlaku, bez omylu, túto si pred jej podpisom prečítali, jej obsahu porozumeli a na znak súhlasu s jej obsahom ju podpísali.
	4. Prípadné spory, ktoré vzniknú z tejto zmluvy sa budú zmluvné strany usilovať riešiť predovšetkým formou dohody, v prípade, že nedôjde k dohode, spory sa budú riešiť podľa slovenského právneho poriadku a podliehajú kompetencii príslušného súdu Slovenskej republiky.
	5. Prílohy, ktoré sú neoddeliteľnou súčasťou tejto zmluvy, sú:

Príloha č. 1 Opis predmetu zákazky

Príloha č. 2 Návrh na plnenie kritérií

Prílohy, ktoré sú oddeliteľnou súčasťou tejto zmluvy, sú:

Príloha č. 3 Preberací protokol

Príloha č. 4 Zoznam subdodávateľov

Príloha č.5 Poistná zmluva na poistenie zodpovednosti za škodu alebo originál potvrdenia s uvedením podstatných náležitostí poistnej zmluvy pokrývajúcej riziko realizácie zmluvy

|  |  |
| --- | --- |
| **Objednávateľ:** **mesto Trnava**Dátum podpisu:Podpis: \_\_\_\_\_\_\_\_\_\_\_\_\_\_\_\_\_Meno: Funkcia:  | **Poskytovateľ:** Dátum podpisu:Podpis: \_\_\_\_\_\_\_\_\_\_\_\_\_\_\_\_\_Meno: Funkcia:  |

**Príloha č. 1 Zmluvy**

**Podrobná špecifikácia predmetu zmluvy**

(Opis predmetu zákazky podľa súťažných podkladov)

**Príloha č. 2 Zmluvy**

**Návrh na plnenie kritéria**

**Príloha č. 3 Zmluvy**

**P R E B E R A C Í P R O T O K O L**

Podľa zmluvy o vykonaní účelového energetického auditu č. ........... zo dňa ................... poskytovateľ: ....................................................., IČO: .................. odovzdáva a objednávateľ :.................................................., IČO: ........................... preberá plnenie predmetu citovanej zmluvy v rozsahu:

tlačená verzia: v slovenskom jazyku .......... ks

elektronická verzia: v slovenskom jazyku .......... ks

Objednávateľ preberá predmet zmluvy bez vád\* s vadami \* .........................................................................................................................................................................................................................................................................................................................................................................................................................................................................................................................................................................................................................................................................................................................................................................

a termín na odstránenie vád ..............................................................................................................................................................................................................................................................................................................................................................................................................................................................

V Trnave, dňa .............................

............................................ .......................................................

 poskytovateľ objednávateľ

**Príloha č. 4 Zmluvy**

**Zoznam subdodávateľov**

**Príloha č. 5 Zmluvy**

**Poistná zmluva na poistenie zodpovednosti za škodu alebo originál potvrdenia s uvedením podstatných náležitostí poistnej zmluvy pokrývajúcej riziko realizácie zmluvy**

# Opis predmetu zákazky

1. Názov predmetu zákazky

Vypracovanie účelového energetického auditu verejných budov v meste Trnava

1. Opis predmetu zákazky
	1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný predmet: 71314300 - 5

* 1. **Podrobný opis predmetu zákazky**

Predmetom zákazky je vypracovanie účelového energetického auditu verejných budov v meste Trnava v rozsahu Prílohy č. 1 Zoznam budov. Verejný obstarávateľ plánuje predmet zákazky spolufinancovať z finančných prostriedkov Európskeho fondu regionálneho rozvoja v rámci Operačného programu Kvalita Životného prostredia 2014-2020. V rámci 53. Výzvy na predkladanie žiadostí o poskytnutie nenávratného finančného príspevku s kódom OPKZP-PO4-SC441-2019-53 plánuje verejný obstarávateľ predložiť žiadosť o nenávratný finančný príspevok na projekt s názvom „Vypracovanie účelového energetického auditu verejných budov v meste Trnava“. V prípade schválenia tejto žiadosti a podpísania zmluvy o poskytnutí nenávratného finančného príspevku pre uvedený projekt bude mať verejný obstarávateľ uvedené spolufinancovanie predmetu zákazky zabezpečené. V prípade neschválenia uvedenej žiadosti si verejný obstarávateľ vyhradzuje právo predmet zákazky nerealizovať.

V zmysle podmienok uvedenej výzvy bude účelový energetický audit spĺňať nasledujúce náležitosti:

**A**. bude obsahovať identifikáciu a návrh opatrení energetickej efektívnosti realizovaných formou garantovanej energetickej služby (ďalej len „GES“);

**B.** pri návrhu opatrení energetickej efektívnosti sa postupuje štandardným spôsobom, ako je to zaužívané v bežnej technickej praxi. Navrhujú sa opatrenia financovateľné z vlastných zdrojov verejného obstarávateľa, prostredníctvom úveru alebo dotácií a s využitím GES. Každé navrhované opatrenie musí obsahovať vyjadrenie k jeho realizovateľnosti prostredníctvom GES. Návrh opatrenia uskutočniteľného prostredníctvom GES, musí zároveň obsahovať aj vyjadrenie k jeho realizovateľnosti bez započítania do verejného dlhu podľa usmernenia Európskeho štatistického úradu (Eurostat Guidance Note: The Recording of Energy Performance Contracts in Government Accounts): <https://ec.europa.eu/eurostat/documents/1015035/7959867/Eurostat-Guidance-Note-Recording-Energy-Perform-Contracts-Gov-Accounts.pdf/> a podľa používateľskej príručky (A Guide to the Statistical Treatment of Energy Performance Contracts): <https://ec.europa.eu/eurostat/documents/1015035/8885635/guide_to_statistical_treatment_of_epcs_en.pdf/f74b474b-8778-41a9-9978-8f4fe8548ab1>;

**C.** bude vypracovaný odborne spôsobilou osobou, ktorá spĺňa požiadavky podľa § 12 ods. 1 alebo § 13 ods. 1 alebo ods. 3 zákona č. 321/2014 Z. Z. o energetickej efektívnosti a o zmene a doplnení niektorých zákonov;

**D.** energetický audit musí byť vypracovaný minimálne v rozsahu prílohy č. 6 Smernice EP a Rady č. 2012/27/EÚ o energetickej efektívnosti. Na vypracovanie správy z energetického auditu v štátnom jazyku sa primerane použije vyhláška Ministerstva hospodárstva Slovenskej republiky č. 179/2015 Z. z. o energetickom audite. Pre opatrenia energetickej efektívnosti vhodné pre GES musí správa z energetického auditu obsahovať podklady, potrebné na vypracovanie posudku minimálne v rozsahu kapitoly 2.2 odseku 1 písm. b) bodu i. až x. dokumentu „Postup pri príprave a realizácii garantovaných energetických služieb vo verejnej správe“, ktorý je zverejnený na webovom sídle Ministerstva hospodárstva Slovenskej republiky. Ak nie je žiadne z navrhnutých opatrení realizovateľné prostredníctvom GES, musí byť táto skutočnosť v správe z energetického auditu riadne zdôvodnená;

1. účelový energetický audit musí byť zároveň vypracovaný v súlade s Odporúčaniami na spracovanie energetického auditu verejnej budovy, ktoré sú publikované na webovom sídle Slovenskej inovačnej a energetickej agentúry;

**F.** výsledkom vypracovania účelového energetického auditu je písomná správa z energetického auditu, ktorú verejný obstarávateľ zverejní na svojom webovom sídle po dobu udržateľnosti projektu, ktoré trvá minimálne 5 rokov od finančného ukončenia projektu.

Účelový energetický audit pre verejné budovy v meste Trnava, v rozsahu Prílohy č. 1 Zoznam budov bude verejnému obstarávateľovi odovzdaný vo forme písomnej správy a súhrnného informačného listu v 3 tlačených vyhotoveniach, ako aj v elektronickej forme na 3 x CD/DVD/USB nosiči, vo formáte .pdf, ako aj v editovateľnej forme. doc., a v .xls, Súhrnný informačný list musí obsahovať údaje v zmysle § 14 ods. 4 písm. a) až písm. f) zákona č. 321/2014 Z. z. o energetickej efektívnosti a o zmene a doplnení niektorých zákonov. Písomná správa spolu s súhrnným informačným listom bude štruktúrovaná tak, že každá predmetná budova bude v tejto správe spracovaná samostatne, teda „čiastkový“ energetický audit pre každú predmetnú budovu bude samostatnou kapitolou /zložkou tejto správy a predmetné budovy budú v písomnej správe uvedené v takom istom poradí ako sú v Prílohe č. 1 Zoznam budov, teda tak, aby budovy, ktoré spravuje ten istý správca boli zoradené pod sebou.

**Účelový energetický audit musí zároveň pre každú predmetnú budovu podľa Prílohy č. 1 obsahovať:**

* analýzu súčasného stavu energetického hospodárstva budovy, jej technických zariadení určených na využívanie/spotrebu energie, vrátane súčasného stavu tepelno-technických vlastností stavebných konštrukcií a zariadení spotrebovávajúcich energiu;
* overenie efektívnosti spotrieb energií/médií a identifikáciu potenciálnych možností zvýšenia energetickej efektívnosti;
* návrh opatrení na elimináciu neefektívneho nakladania s energiami a na zníženie energetickej náročnosti budovy, identifikáciu a návrh výšky nákladov na efektívne možnosti úspor energie, opatrení na zvýšenie energetickej efektívnosti v intenciách požiadaviek relevantnej platnej legislatívy, predovšetkým zákona č. 555/2005 Z. z o energetickej hospodárnosti budov a o zmene a doplnení niektorých zákonov a zákona č. 300/2012 Z. z. ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, ako aj vyhlášky Ministerstva dopravy, výstavby a regionálneho rozvoja Slovenskej republiky č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov. V prípadoch, kde je to relevantné a možné, budú navrhnuté opatrenia rozdelené na nízko nákladové (prípadne „bez nákladové“) a vysoko nákladové;
* vyhodnotenie možných úspor energie (kWh), vyčíslenie predpokladaných investičných nákladov v eurách, vyhodnotenie ekonomického a environmentálneho prínosu navrhovaných opatrení.

# Kritériá na vyhodnotenie ponúk a spôsob ich uplatnenia

14. Kritériá na vyhodnotenie ponúk

Kritériom na vyhodnotenie ponúk v rámci tohto postupu verejného obstarávania je najnižšia cena v Eur s DPH za celý predmet zákazky.

# Návrh na plnenie kritéria

**Identifikačné údaje uchádzača:**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Názov zákazky**: „*Vypracovanie účelového energetického auditu verejných budov v meste Trnava*”**

**Kritérium - Cena**

|  |
| --- |
| **Vypracovanie účelového energetického auditu verejných budov v meste Trnava** |
| cena bez DPH |  | € |
| DPH |  | € |
| **Celkom s DPH** |  | **€** |

Dátum:

pečiatka a podpis uchádzača

(v súlade so spôsobom konania uvedeným v obchodnom registri a pod.)

\*Ak uchádzač nie je platcom DPH, uvedie pre sadzbu DPH v EUR slovné spojenie "Neplatca DPH"

# Súhlas uchádzača s obsahom návrhu zmluvy

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy časti
B. súťažných podkladov k podlimitnej zákazke s názvom: „**Vypracovanie účelového energetického auditu verejných budov v meste Trnava**“.

V ..............................., dňa ...............................

 ..................................................................

podpis osoby oprávnenej konať za uchádzača

# Podiel zákazky zadaný subdodávateľom

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Zabezpečenie plnenia predmetu zákazky s názvom ***Vypracovanie účelového energetického auditu verejných budov v meste Trnava*** budem vykonávať prostredníctvom týchto subdodávateľov:

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v %

Opis predmetu subdodávky – čo konkrétne bude predmetom subdodávky

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v %

Opis predmetu subdodávky – čo konkrétne bude predmetom subdodávky

(doplniť podľa potreby)

V\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_ 20xx

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis osoby oprávnenej konať za uchádzača

# Podmienky účasti

Vyžaduje sa splnenie podmienok účasti uvedených v § 32 ods. 1 písm. e), f) ZoVO.

Verejný obstarávateľ uvádza, že záujemca alebo uchádzač, nemusí predkladať doklad podľa § 32 ods. 2 písm. e) ZoVO, ak ide o uchádzača, ktorého údaje sú dostupné v informačnom systéme verejnej správy podľa osobitného právneho predpisu. Uchádzač preukáže podmienku účasti podľa § 32 ods. 1 písm. f) ZoVO spôsobom podľa § 32 ods. 2 písm. f) ZoVO - t. j. čestným vyhlásením. V elektronicky podanej ponuke sa predkladajú naskenované kópie originálnych dokladov alebo naskenované kópie úradne overených fotokópií originálnych dokladov. V prípade, že sú doklady ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.

Vyžaduje sa splnenie podmienok účasti uvedených v § 34 ods. 1 písm. a) a g) ZoVO a podľa § 35 ZoVO,

§ 34 ods. 1 písm. a) ZoVO

Vyžaduje sa poskytnutie aspoň 3 služieb rovnakého alebo podobného charakteru ako je predmet zákazky za predchádzajúce tri roky od vyhlásenia verejného obstarávania, pričom aspoň jedna zákazka musí byť v hodnote minimálne 10 000,- Eur bez DPH a súhrnná hodnota všetkých poskytnutých služieb musí byť aspoň 50 000 bez DPH. Predmetom aspoň jednej zákazky musí byť energetický audit budov, ktorých súčasťou je posúdenie opatrení v nasledujúcom rozsahu: Návrh opatrenia uskutočniteľného prostredníctvom GES obsahuje vyjadrenie k jeho realizovateľnosti bez započítania do verejného dlhu podľa usmernenia Európskeho štatistického úradu Eurostat Guidance Note: The Recording of Energy Performance Contracts in Government Accounts, podľa používateľskej príručky (A Guide to the Statistical Treatment of Energy Performance Contracts a zároveň v tejto hodnotiacej správe tejto zákazky primerane použil §3 Vyhlášky Ministerstva hospodárstva SR č. 179/2015 Z. z. o energetickom audite a zároveň vyhodnotil navrhované opatrenia energetickej efektívnosti vhodné pre GES v zmysle § 19 ods. 13 zákona 321/2014 Z. z. o energetickej efektívnosti a o zmene a doplnení niektorých zákonov a podľa dokumentu Postup pri príprave a realizácii garantovaných energetických služieb vo verejnej správe, ktorý je zverejnený na webovom sídle Ministerstva hospodárstva SR: https://www.mhsr.sk/energetika/garantovana-energeticka-sluzba-pre-verejny-sektor .

Uchádzač preukazuje splnenie tejto podmienky účasti predložením zoznamu poskytnutých služieb s uvedením cien, lehôt dodania a odberateľov a uvedením referencie, ak bol odberateľom verejný obstarávateľ alebo obstarávateľ podľa ZoVO. Ak odberateľ nebol verejný obstarávateľ alebo obstarávateľ podľa ZoVO, uchádzač uvedie kontaktnú osobu odberateľa spolu s jej telefonickým a/alebo e-mailovým kontaktom, u ktorej si je možné údaje uvádzané v zozname overiť.

§ 34 ods. 1 písm. g) ZoVO

Vyžaduje sa predloženie minimálne za jedného energetického audítora:

1. doklad o zapísaní do zoznamu energetických audítorov SIEA, ktorý vedie Slovenská inovačná a energetická agentúra. Verejný obstarávateľ príjme aj iný obsahom a rozsahom rovnocenný doklad vydaný príslušnou inštitúciou v inom členskom štáte Európskej únie, predložený uchádzačom preukazujúcim požadovanú skutočnosť a

2. kópiu potvrdenia/osvedčenia nie staršieho ako tri roky, vydaného SIEA o absolvovaní aktualizačnej odbornej prípravy pre energetických audítorov v súlade s § 12 ods. 10 zákona č. 321/2014 Z. z. o energetickej efektívnosti a o zmene a doplnení niektorých zákonov v prípade, ak sa na túto osobu uplatňuje povinnosť podľa § 12 ods. 10 zákona č. 321/2014 Z. z. o energetickej efektívnosti a o zmene a doplnení niektorých zákonov (zápis do zoznamu energetických audítorov starší ako 3 roky spätne od dátumu predloženia ponuky uchádzača). Verejný obstarávateľ príjme aj iný obsahom a rozsahom rovnocenný doklad vydaný príslušnou inštitúciou v inom členskom štáte Európskej únie, predložený uchádzačom preukazujúcim požadovanú skutočnosť,

3. alebo uchádzač predloží doklad o získaní oprávnenia na poskytovanie podpornej energetickej služby, ktorý je vedený na webovom sídle Ministerstva hospodárstva SR, pričom výkon energetického auditu musí byť zabezpečený formou subdodávky, pokiaľ zároveň nie je držiteľom oprávnenia na výkon energetického auditu. Subdodávateľ musí spĺňať podmienky uvedené v bodoch 1) a 2),

Energetický audit môže vykonať aj osoba iného členského štátu Európskej únie, ak je držiteľom oprávnenia na výkon činnosti energetického audítora podľa právnych predpisov iného členského štátu Európskej únie, pričom hodnotiaca správa aj všetky povinné výstupy energetického auditu v digitálnej a tlačovej podobe budú v slovenskom jazyku.

§ 35 ZoVO

Vyžaduje sa predloženie certifikátu STN ISO 9001:2016 systém manažérstva kvality vydaným certifikačným orgánom v oblasti Poradenstvo v energetike. Energetické audity.

Príloha č. 1 Zoznam budov